PRITARTA

Rokiškio rajono savivaldybės tarybos

2022 m. vasario 23 d. sprendimu Nr. TS-

**ROKIŠKIO RAJONO JAUNIMO REIKALŲ TARYBOS**

**2021 METŲ VEIKLOS ATASKAITA**

Rokiškio rajono jaunimo reikalų taryba (toliau – JRT), veikia pagal Rokiškio rajono savivaldybės tarybos 2019 m. sausio 25 d. sprendimu Nr. TS-9 patvirtintus nuostatus. JRT skirta įgyvendinti jaunimo politiką savivaldybėje, analizuoti jaunimo problemas ir poreikius, rengti ir teikti savivaldybės tarybai, merui ir kitoms savivaldybės institucijoms pasiūlymus dėl jaunimo politikos formavimo ir įgyvendinimo, rengti jaunimo programų konkursus bei kontroliuoti, kaip vykdomos jaunimo programos, kaip efektyviai naudojamos tam skirtos lėšos, skatinti jaunimo įsitraukimą į jam aktualių sprendimų priėmimą.

JRT sudaryta iš 12 narių pariteto principu – 6 narius deleguoja Rokiškio jaunimo organizacijų sąjunga „Apvalus stalas“, kitą JRT dalį sudaro savivaldybės administracijos, Rokiškio rajono savivaldybės tarybos atstovai. JRT sudėtis patvirtinta Rokiškio rajono savivaldybės tarybos 2019 m. birželio 28 d. sprendimu Nr. TS-166, 2021 m. spalio 29 d. buvo atliktas JRT sudėties dalinis pakeitimas tarybos sprendimas Nr. TS-211.

Per ataskaitinį laikotarpį įvyko 8 posėdžiai.

Jaunimo reikalų tarybos 2021 m. pagrindinė veikla:

- protokolai, informacija skirta jaunimui skelbiama savivaldybės internetinėje svetainėje, jaunimo skiltyje <https://rokiskis.lt/gyventojui/jaunimui/jaunimo-reikalu-taryba/>;

- patvirtintas JRT veiklos planas. (JRT protokolas Nr. 1);

- JRT išreikšdama susirūpinimą, kad sveikatos, lytiškumo bei rengimo šeimai programai švietimo įstaigose, ypatingai kai vykdomas mokymas nuotoliniu būdu, yra skiriama nepakankamai dėmesio arba ji išviso nėra vykdoma, kreipėsi į Rokiškio bendrojo ugdymo įstaigų vadovus, Rokiškio rajono savivaldybės švietimo tarybą, Rokiškio rajono švietimo įstaigų vadovų asociaciją. (JRT protokolas Nr. 1);

- JRT patvirtino Rokiškio rajono savivaldybės jaunimo vasaros užimtumo ir integracijos į darbo rinką finansavimo tvarkos aprašą (JRT protokolas Nr. 3). Vadovaujantis šiuo aprašu Rokiškio rajone, vasarą, ne ugdymo proceso metu, buvo įdarbinti 26 moksleiviai (14–19 metų amžiaus);

- Rokiškio bendrojo ugdymo įstaigų vadovams ir Rokiškio rajono savivaldybės švietimo tarybai išsiųsta rezoliucija dėl jaunimo politikos temos įtraukimo į pilietiškumo pamokas (JRT protokolas Nr. 3);

- JRT patvirtino naujos redakcijos jaunimo iniciatyvų finansavimo tvarkos aprašą (JRT protokolas Nr. 4). Vadovaujantis šiuo aprašu buvo finansuoti 6 projektai, projektuose dalyvavo 308 jaunuoliai (14–29 metų amžiaus);

- paskirstytos lėšos jaunimo iniciatyvų projektams finansuoti (JRT protokolas Nr. 5);

- inicijuotas jaunimo nevyriausybinių organizacijų veiklos viešinimas, formuojant teigiamą visuomenės požiūrį į nevyriausybines organizacijas (JRT protokolas Nr. 5);

- svarstytos Rokiškio kultūros centro paraiškos skirtos Rokiškio miesto renginiams (JRT protokolas Nr. 7);

- Jaunimo reikalų departamentui prie Socialinės apsaugos ir darbo ministerijos pateikti siūlymai dėl verslumo skatinimo rajono ir nacionaliniu lygmeniu (JRT protokolas Nr. 7);

- deleguotas jaunimo atstova į Rokiškio rajono savivaldybės apdovanojimų komisiją (JRT protokolas Nr. 8);

- deleguotas jaunimo atstovas į Rokiškio rajono savivaldybės laisvės kovų įamžinimo komisiją (JRT protokolas Nr. 8).

\_\_\_\_\_\_\_\_\_\_\_\_\_\_\_\_